Ricardo Díez-Hochleitner

Ricardo Díez-Hochleitner (Bilbo, 1928ko abuztuaren 11 - Madril, 2020ko apirilaren 1a) bizkaitar kimikari, legegizon eta ingeniaria izan zen. Kolonbian lan egin zuen. UNESCOko aholku-biltzarraren kidea (1970-1976) eta Erromako Klubeko ohorezko presidentea (1990–2000) izan zen.

Bizitza 
Salamancako Unibertsitatean Zuzenbideko eta Kimikako lizentziak lortu zituen. Karlsruhe (Alemania) hiriko Goi Eskola Teknikoan Ingeniaritza ikasketak egin zituen, eta Washingtongo Georgetown Unibertsitatean Enpresa Administraziokoak.

Kolonbian Lehen Bost Urteko Hezkuntza Plana zuzendu ondoren, Amerikako Estatuen Erakundeko (AEE) enplegatu izendatu zuten 1957. urtean. Handik urtebetera, Hezkuntza, Zientzia eta Kulturarako Nazio Batuen Erakundeko (UNESCO) kide eginda, hezkuntzaren inguruan garrantzi handiko lanak egin zituen. Espainiako estatuan ere kargu ugari zituen.

Erreferentziak 

Bilbotarrak
Euskal Herriko ekonomialariak
Salamancako Unibertsitateko ikasleak
Madrilen hildakoak